#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2023. április 26-i ülésére)

**TÁRGY: AZ ÖNKORMÁNYZATI TULAJDONÚ 1900 ÉS 4360/3 HRSZ-Ú KIVETT BEÉPÍTETLEN TERÜLET RENDELTETÉSŰ INGATLANOK TELEKALAKÍTÁSSAL VEGYES ADÁSVÉTELE**

Pohankovics Pál (a továbbiakban: Kérelmező) kérelmet nyújtott be Kiskőrös Város Önkormányzata tulajdonát képező 1900 hrsz-ú, 101 m2 alapterületű és a 4360/3 hrsz-ú, 327 m2 alapterületű, kivett beépítetlen terület rendeltetésű ingatlanok megvásárlására.

A Kiskőrös 1900 és 4360/3 hrsz-ú ingatlanok Kiskőrös város Önkormányzata forgalomképes üzleti vagyonát képezik.

Kérelmező a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtt telekalakítási engedélyezési eljárást folytatott le a Kiskőrös 1900, 1905, 1906, 4360/3, 4360/1 és a 4364/2 hrsz-on nyilvántartott ingatlanok összevonása érdekében.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

A független ingatlanforgalmi szakértő az 1900 hrsz-ú ingatlan forgalmi értékét nettó 80.800,-Ft, a 4360/3 hrsz-ú ingatlan forgalmi értékét 261.600,-Ft értékben állapította meg.

Mindkét földterület a Kérelmező tulajdonában lévő ingatlannal határos. Kiskőrös Város Önkormányzata a területek méretére tekintettel azokat jelenleg sem és a későbbiek folyamán sem szándékozik hasznosítani. Az ingatlanok közfeladat ellátását nem szolgálják.

A Rendelet 12. § (4) bekezdés b) pontjának értelmében a nettó 10.000.000,-Ft egyedi értékhatárt el nem érő vagyont értékesíteni versenytárgyalás kiírása nélkül, a nemzeti vagyonról szóló törvényben foglaltak figyelembevételével lehet. Az értékesítésre történő kijelölésről a polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Az értékesítésre történő kijelölést, fenti felhatalmazás alapján a polgármester megtette.

Fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

**Kiskőrös, 2023. április 18.**

 **Domonyi László s.k.,**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata forgalomképes üzleti vagyonát képező Kiskőrös belterület 1900 hrsz-ú, 101 m2 alapterületű és a 4360/3 hrsz-ú, 327 m2 alapterületű, kivett beépítetlen terület rendeltetésű ingatlanok telekalakítással vegyes adásvétel útján értékesítésre kerüljön, a határozat-tervezet mellékletét képező szerződésben foglalt tulajdonjog átruházási feltételekkel Pohankovics Pál részére az 1900 hrsz-ú ingatlan 80.800,-Ft, a 4360/3 hrsz-ú ingatlan 261.600,-Ft értékben.
2. felhatalmazza polgármestert a határozat-tervezet mellékletét képező telekalakítással vegyes adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal